CELEX: 62006CA0267
Language: da
Date: 2008-04-01 00:00:00
Title: Sag C-267/06: Domstolens dom (Store Afdeling) af 1. april 2008 — Tadao Maruko mod Versorgungsanstalt der deutschen Bühnen (anmodning om præjudiciel afgørelse fra Bayerisches Verwaltungsgericht München — Tyskland) (Ligebehandling med hensyn til beskæftigelse og erhverv — direktiv 2000/78/EF — ydelser til efterladte i henhold til en erhvervstilknyttet lovpligtig pensionsforsikringsordning — begrebet løn — afslag på tildeling med den begrundelse, at der ikke er indgået ægteskab — partnere af samme køn — forskelsbehandling på grund af seksuel orientering)

24.5.2008   
            
            
               DA
            
            
               Den Europæiske Unions Tidende
            
            
               C 128/6
            
         Domstolens dom (Store Afdeling) af 1. april 2008 — Tadao Maruko mod Versorgungsanstalt der deutschen Bühnen (anmodning om præjudiciel afgørelse fra Bayerisches Verwaltungsgericht München — Tyskland)
   (Sag C-267/06) (1)
   
   (Ligebehandling med hensyn til beskæftigelse og erhverv - direktiv 2000/78/EF - ydelser til efterladte i henhold til en erhvervstilknyttet lovpligtig pensionsforsikringsordning - begrebet »løn« - afslag på tildeling med den begrundelse, at der ikke er indgået ægteskab - partnere af samme køn - forskelsbehandling på grund af seksuel orientering)
   (2008/C 128/09)
   Processprog: tysk
   Den forelæggende ret
   Bayerisches Verwaltungsgericht München
   Parter i hovedsagen
   
      Sagsøger: Tadao Maruko
   
      Sagsøgt: Versorgungsanstalt der deutschen Bühnen
   Sagens genstand
   Anmodning om præjudiciel afgørelse — Bayerisches Verwaltungsgericht München — fortolkning af artikel 1, artikel 2, stk. 2, litra a), artikel 3, stk. 1, litra c), og stk. 3, i Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv (EFT L 303, s. 16) — begrebet løn — udelukkelse af en registreret partner fra retten til efterladtepension
   Konklusion
   
               1)
            
            
               En ydelse til efterladte i henhold til en erhvervstilknyttet pensionsforsikringsordning som den af Versorgungsanstalt der deutschen Bühnen administrerede er omfattet af anvendelsesområdet for Rådets direktiv 2000/78/EF af 27. november 2000 om generelle rammebestemmelser om ligebehandling med hensyn til beskæftigelse og erhverv.
            
         
               2)
            
            
               Bestemmelserne i artikel 1, sammenholdt med artikel 2, i direktiv 2000/78 er til hinder for en ordning som den i hovedsagen omhandlede, hvorefter en registreret partner efter sin partners død ikke tildeles efterladtepension ligesom ægtefæller, selv om det registrerede partnerskab i national ret placerer personer af samme køn i en situation, der kan sammenlignes med ægtefællers situation for så vidt angår den omhandlede efterladteydelse. Det tilkommer den forelæggende ret at efterprøve, om en efterladt registreret partner er i en situation, der kan sammenlignes med situationen for en ægtefælle, der modtager efterladteydelsen i henhold til den erhvervstilknyttede pensionsforsikringsordning, der administreres af Versorgungsanstalt der deutschen Bühnen.
            
         
      (1)  EUT C 224 af 16.9.2006.